To personer måtte skæres fri og et spor på motorvej E39 måtte spærres kortvartigt torsdag morgen, da to personbiler på grund af det glatte føre kørte sammen. - Vi måtte skære dem fri, fordi de var teknisk fastklemte, som det hedder. Efterfølgende er de blevet kørt til tjek på Aalborg Universitetshospital, fortæller vagtchef ved Nordjyllands Politi Per Jørgensen. Ved Jerup nær Frederikshavn skete torsdag morgen endnu et lille trafikuheld, men her kunne det glatte føre ikke bære skylden. Trafikken generelt er påvirket af snevejret, men klokken 8.30 er asfalten igen synlig de fleste steder og derfor må mange af de trafikpropper, der opleves torsdag morgen kobles sammen med generel morgentrafik.

Referat:
Et spor på motorvej E39 syd for Vestbjerg måtte spærres kortvarigt torsdag morgen på grund af et glatføreuheld. Trafikken er generelt præget af snevejret.